Nr. L 192/34 'De Europæiske Fællesskabers Tidende 28. 7. 94 KOMMISSIONENS FORORDNING (EF) Nr. 1855/94 af 27. juli 1994 om bemyndigelse af medlemsstaternes kompetente myndigheder til på bestemte betingelser at forlænge gyldighedsperioden for importbevillinger, der er udstedt på grundlag af forordning (EF) nr. 934/94 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel ()), særlig artikel 21, stk. 2, sammenholdt med artikel 25, stk. 3, og ud fra følgende betragtninger : Ved artikel 6 i Kommissionens forordning (EF) nr. 934/94 af 27. april 1994 om indførelse af specifikke regler for forvaltning og fordeling af visse kvantitative kontingenter for tekstilvarer, der er fastsat ved Rådets forordning (EF) nr. 517/94 , blev importbevillingernes gyldighedsperiode fastsat til 90 dage regnet fra datoen for medlemsstaternes kompetente myndigheders udstedelse heraf ; nogle medlemsstater har meddelt, at visse operatører har eller kan få vanskeligheder med inden for denne særlige tidsfrist at indføre alle de varer, for hvilke der er udstedt importbevillinger i henhold til forordning (EF) nr. 934/94 ; efter en undersøgelse i det ved forordning (EF) nr. 517/94 nedsatte udvalg er det fundet rimeligt at give medlemssta- ternes myndigheder tilladelse til under bestemte forhold at forlænge gyldighedsperioden for de pågældende importbevillinger med 45 dage ; for at sikre en optimal udnyttelse af de kvantitative lofter synes det hensigtsmæssigt kun at tillade en sådan forlæn- gelse efter anmodning fra den berørte operatør, og forudsat at sidstnævnte til de natipnale myndigheders tilfredsstillelse kan påvise, at han af dokumenterede årsager ikke kan, har kunnet eller vil kunne indføre de varer, for hvilke der er udstedt importbevillinger i henhold til forordning (EF) nr. 934/94, inden for den i bevillingen fastsatte tidsfrist ; denne forordning bør finde anvendelse fra ikrafttrædelses- datoen for forordning (EF) nr. 934/94 ; disse foranstaltninger er i overensstemmelse med udtalelse fra det udvalg, der er nedsat i henhold til forordning (EF). nr. 517/94 — UDSTEDT FØLGENDE FORORDNING : Artikel 1 Gyldighedsperioden for de importbevillinger, der er udstedt af medlemsstaternes kompetente myndigheder i henhold til forordning (EF) nr. 934/94, kan forlænges med 45 dage, når den berørte operatør anmoder herom. Medlemsstaternes kompetente myndigheder må kun indrømme en forlængelse af tidsfristen, såfremt den operatør, som importbevillingerne er udstedt til, til de nævnte myndigheders tilfredsstillelse påviser, at han af dokumenterede årsager ikke kan, har kunnet eller vil kunne indføre alle de pågældende varer inden for den i importbevillingen fastsatte tidsfrist. Artikel 2 Denne forordning træder i kraft dagen efter offentliggø- telsen i De Europæiske Fællesskabers Tidende. Den finder anvendelse fra den 28. april 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 27. juli 1994. (1) EFT nr. L 67 af 10. 3. 1994, s. 1. () EFT nr. L 107 af 28. 4. 1994, s. 19. På Kommissionens vegne Leon BRITTAN Medlem af Kommissionen